
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Kuģinieku ielā 2, Ventspilī, pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, 5.panta pirmā daļa, 9.panta pirmā daļa.
Ņemot vērā Ministru kabineta rīkojuma projektā minētā nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar valsts akciju sabiedrības "Valsts nekustamie īpašumi" (turpmāk – VNĪ) Īpašumu izvērtēšanas komisijas lēmumu nolemts ierosināt tā atsavināšanu.
1.2. Mērķis
Mērķa apraksts
Projekts paredz, ievērojot Atsavināšanas likumā ietverto tiesisko regulējumu, atļaut VNĪ pārdot izsolē valsts nekustamo īpašumu (nekustamā īpašuma kadastra Nr.2700 002 1002) – zemes vienību (zemes vienības kadastra apzīmējums 2700 002 1002) 0,0628 ha platībā un būvi (būves kadastra apzīmējums 2700 002 1002 001) - Kuģinieku ielā 2, Ventspilī, kas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Valsts ieņēmumu dienests ar 16.09.2025. Valstij piekritīgās mantas pieņemšanas un nodošanas aktu Nr.4652R/25, ievērojot Ministru kabineta 2024. gada 17. decembra noteikumu Nr. 901 "Noteikumi par kompetentajām institūcijām un rīcību ar valstij piekritīgo mantu" 10.5.apakšpunktu un Rīgas apgabaltiesas zvērināta notāra Kaspara Gerharda 12.05.2025. aktu par īpašuma atmešanu Nr.1006, nodeva nekustamo īpašumu (nekustamā īpašuma kadastra Nr.2700 002 1002) – zemes vienību (zemes vienības kadastra apzīmējums 2700 002 1002) 0,0628 ha platībā un būvi (būves kadastra apzīmējums 2700 002 1002 001) - Kuģinieku ielā 2, Ventspilī (turpmāk – Nekustamais īpašums) Finanšu ministrijas valdījumā un VNĪ pārvaldīšanā. Īpašuma tiesības uz Nekustamo īpašumu ierakstītas zemesgrāmatā uz valsts vārda Finanšu ministrijas personā Ventspils pilsētas zemesgrāmatas nodalījumā Nr.3373, lēmuma datums 01.10.2025.
Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem Nekustamā īpašuma sastāvā esošās:
1) zemes vienības (zemes vienības kadastra apzīmējums 2700 002 1002) lietošanas mērķis ir "Izglītības un zinātnes iestāžu apbūve", platība 0,0628 ha. Zemes lietošanas veids: Zeme zem ēkām, platība 0,0628 ha;
2) būves "Mūzikas vidusskola" (būves kadastra apzīmējums 2700 002 1002 001) kopējā platība ir 1501,9 m2. Būves galvenais lietošanas veids ir (1263) "Skolas, universitātes un zinātniskajai pētniecībai paredzētās ēkas", būves tips - (12630101) "Skolas, universitātes un zinātniskajai pētniecībai paredzētās ēkas".
Saskaņā ar NĪVKIS datiem Nekustamajam īpašumam noteiktas šādas kadastrālās vērtības:
1) Fiskālā kadastrālā vērtība uz 23.12.2025. 38 365 euro, tai skaitā:
1. Zemes vienībai uz 22.12.2025. - 7 240 euro;
2. Būvei uz 22.12.2025. - 31 125 euro.
2) Universālā kadastrālā vērtība uz 01.01.2025. 60 423 euro, tai skaitā:
1. Zemes vienībai 7 536 euro;
2. Būvei 52 887 euro.
Saskaņā ar zemesgrāmatas datiem zemes vienībai ir noteikts apgrūtinājums - Servitūts - ārējiem elektriskiem tīkliem un sadalēm par labu RET Ventspils rajonam un telefona komunikācijām par labu Telekomunikāciju centram.
Saskaņā ar NĪVKIS datiem zemes vienībai noteikti šādi apgrūtinājumi:
1) reģiona nozīmes arhitektūras piemineklis, platība 0,0518 ha;
2) valsts nozīmes pilsētbūvniecības piemineklis, platība 0,0628ha;
3) valsts nozīmes arheoloģiskais piemineklis, platība 0,0628 ha;
4) ekspluatācijas aizsargjoslas teritorija gar pašteces kanalizācijas vadu, platība 0,0021 ha;
5) ekspluatācijas aizsargjoslas teritorija ap kuģošanas drošībai paredzēto navigācijas tehnisko līdzekli – bāku, platība 0,0628 ha;
6) ekspluatācijas aizsargjoslas teritorija ap ūdensvadu, kas atrodas līdz 2 metru dziļumam 0,0048 ha;
7) ekspluatācijas aizsargjoslas teritorija gar elektrisko tīklu kabeļu līniju 0,0002 ha;
8) ekspluatācijas aizsargjoslas teritorija gar pazemes siltumvadu, siltumapgādes iekārtu un būvi, platība 0,0069 ha;
9) ekspluatācijas aizsargjoslas teritorija ap navigācijas tehnisko līdzekli, kas paredzēts valsts aizsardzības vajadzībām, platība 0,0628 ha;
10) navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona 0,0628 ha;
11) individuāli noteikta vides un dabas resursu aizsargjoslas (aizsardzības zonas) teritorija ap valsts, reģiona vai vietējās nozīmes kultūras pieminekli, platība 0,0628 ha.
Būvei NĪVKIS noteikts apgrūtinājums - Reģiona nozīmes arhitektūras piemineklis.
Zemesgrāmatas 1.daļas 1.iedaļā Nekustamajam īpašumam ir ierakstīta atzīme –noteikts ceļa servitūts caur zemes vienību Pils ielā 38, Ventspilī.
Senāta judikatūrā ir atzīts, ka atzīmes veidā zemesgrāmatā izdarīts ieraksts neapliecina ceļa servitūta nodibināšanu (sk. Senāta Civillietu departamenta 09.10.2013. sprieduma lietā Nr. SKC-458/2013 (C12204010) 10.3. punktu). Minētā tiesas atziņa atbilst Civillikuma 1235. pantā noteiktajam, ka no servitūta izrietošā lietu tiesība ir nodibināta un spēkā abām pusēm, t.i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemesgrāmatās.
Nacionālās kultūras mantojuma pārvaldes Kurzemes reģionālā nodaļa 25.09.2023. ir izdevusi administratīvo aktu "Reģiona nozīmes arhitektūras pieminekļa izmantošanas un saglabāšanas norādījumi" Nr.NKMP/2023/14.2-07/ 7534, kas ir attiecināms arī uz kultūras pieminekli – dzīvojamo ēku Kuģinieku ielā 2, Ventspilī (valsts aizsardzības numurs 9254).
Atbilstoši likums "Par kultūras pieminekļu aizsardzību" 8.panta trešajai daļai valsts un reģiona nozīmes kultūras pieminekli var atsavināt, ja par šādu nodomu īpašnieks ir paziņojis Nacionālajai kultūras mantojuma pārvaldei un ja nākamais tā īpašnieks ir iepazinies ar norādījumiem par šā kultūras pieminekļa izmantošanu un saglabāšanu.
VNĪ ar 19.11.2025. vēstuli Nr. 2/9-3/8048 ir informējusi Nacionālo kultūras mantojuma pārvaldi par īpašnieka nodomu atsavināt Nekustamo īpašumu.
Lai nākamajam Nekustamā īpašuma ieguvējam nodrošinātu pilnīgu informāciju par Nekustamo īpašumu, Nacionālās kultūras mantojuma pārvaldes izdotie norādījumi tiks pievienoti izsoles noteikumiem, kā arī atsauce uz tiem tiks ietverta, publicējot sludinājumu par izsoli.
Nekustamais īpašums nav iznomāts.
Saskaņā ar VNĪ 19.06.2025. veikto apsekošanu dabā konstatēts, ka būve (būves kadastra apzīmējums 2700 002 1002 001) ir avārijas stāvoklī, ēkas ārsienās vērojamas plaisas vairāku centimetru platumā. Sagrūšanas draudu dēļ pilnībā slēgta Kuģinieku iela gājēju un transporta kustībai - posmā no zemesgabala robežas līdz Pils ielai.
Būve apvilkta ar aizsargsietu, kurš ir daļēji saplīsis, pilnībā nenosedzot visu platību, kā arī tas nav iztīrīts no sakritušajiem apmetuma gabaliem. Gājēju aizsargtunelis daļēji satrupējis. Pagalma pusē redzamas vaļējas logu ailes, uz balkona pie Pils ielas fasādes aug koku sēņeņi. Apsekošanas brīdī teritorija nesakopta, piesārņota ar celtniecības atkritumiem. 
Atbilstoši Nacionālās kultūras mantojuma pārvaldes Kurzemes reģionālās nodaļas 23.10.2025. vēstulē Nr.2025/14.2-12/442 norādītajam arhitektūras piemineklis atrodas valsts nozīmes pilsētbūvniecības pieminekļa "Ventspils pilsētas vēsturiskais centrs", valsts aizsardzības Nr.7454, un valsts nozīmes arheoloģiskā pieminekļa "Ventspils senpilsēta", valsts aizsardzības Nr.2516, teritorijā un uz to attiecas likums "Par kultūras pieminekļu aizsardzību".
Lai nodrošinātu arhitektūras pieminekļa saglabāšanu atbilstoši normatīvajos aktos noteiktajām kultūras mantojuma aizsardzības prasībām, kā arī novērstu apdraudējumu sabiedrībai saistībā ar apmetuma uzkrišanas risku un būtu iespējams atvērt Kuģinieku ielas slēgto posmu transporta un gājēju kustība, Nekustamā īpašuma īpašniekam ir uzlikts pienākums līdz 2026.gada 30.martam veikt šādus darbus - atjaunot fasādes aizsargtīklu, atjaunot jumta tornīša segumu to zudumu vietā, kā arī novēršama turpmāka iespējama jumta skārda lokšņu atdalīšanās.
Būvniecības valsts kontroles birojs (turpmāk - Birojs) 08.11.2025. vēstulē Nr.7.1/2025/2024-nd norāda - lai novērtētu ēkas tehnisko stāvokli kopumā un jo īpaši tās atbilstību Būvniecības likuma 9.pantā noteiktajai prasībai – mehāniskā stiprība un stabilitāte (plaisu ietekmi uz visas Ēkas konstruktīvo noturību), ēkai jāveic tehniskā izpēte, proti, plaisu monitorings. Birojs aicina VNĪ pēc iespējas ātrāk uzsākt ēkas tehnisko izpēti (plaisu monitoringu) un līdz 01.05.2026. Būvniecības informācijas sistēmā (BIS) reģistrēt Ēkas periodiskās tehniskās apsekošanas atzinumu.
Vienlaikus Birojs lūdz informēt par turpmāko rīcību, norādot uz plānotajiem prioritārajiem un ilgtermiņa pasākumiem ēkas sakārtošanai (tostarp, lietošanas bīstamības novēršanai, konservācijas veikšanai).
VNĪ 15.12.2025. vēstulē Nr. 4/4-4/8687 informē Biroju, ka:
1) 2026. gada janvārī paredzēts veikt neatliekamos ēkas konservācijas pasākumus (esošo, bojāto aizsargtīklu nostiprināšanu, vajadzības gadījumā – jaunu aizsargtīklu izbūvi), lai novērstu potenciālo bīstamību.
2) VNĪ ir uzsākusi darbu pie iepirkuma organizēšanas, lai veiktu ēkas tehnisko apsekošanu, izstrādātu ēkas periodiskās tehniskās apsekošanas atzinumu atbilstoši Būvju tehniskās apsekošanas būvnormatīva LBN 405-21 prasībām. Atzinumu plānots saņemt līdz 2026. gada 31. janvārim.
4) 2025. gada 8. decembrī veikta ēkas vizuālā apsekošana no ārpuses. Veicot uz Ēkas ziemeļu puses gala sienas plaisas esošās kontrolmarkas rādījumu nolasījumus, secināts, ka aptuveni 5 gadu laikā (kopš pēdējā monitoringa nolasījuma 29.09.2020.), sienas deformāciju progress bijis ~5mm (29.09.2020. konstatēta nobīde 3mm, 08.12.2025. nobīde ~8mm), kas liecina, ka deformācijām ir progresējošs raksturs. Ņemot vērā ēkas bīstamību, iekštelpās esošo marku nolasījumi netika veikti. Izvērtējot apstākļus, pieņemts lēmums turpināt gala fasādē uzstādītās markas M-7 monitoringu, veicot nolasījumu reizi mēnesī.
VNĪ 24.02.2026. vēstulē Nr. 4/4-4/1254 informē pa veiktajiem darbiem nekustamā īpašuma bīstamības novēršanai: 
1) veikta jumta seguma apsekošana, veikti nepieciešamie demontāžas darbi (antenu demontāža, karogu mastu demontāža, gaismas ķermeņu demontāža, dažādu bīstamo fasādes elementu noņemšana, reklāmas izkārtņu un stendu montāža/demontāža) un kapara skārda jumta remonts.
2) esošā ēkas aizsargtīkla iztīrīšana no apmetuma gabaliem un nostiprināšana uz ēkas fasādes un tās konstruktīvajiem elementiem, jauna aizsargtīkla uzstādīšana uz ēkas fasādes un tās konstruktīvajiem elementiem, stiprinot ar mitrumizturīga saplāķšņa lamelām.
Nacionālās kultūras mantojuma pārvalde Kurzemes reģionālās nodaļas 2026. gada 23. marta vēstulē Nr.2026/14.2-03/126 norādīja, ka ēkai Kuģinieku ielā 2, Ventspilī, papildus nepieciešams veikt logailu nosegšanu, un atjaunot vārtus iebrauktuvei Ēkas pagalmā no Kuģinieku ielas.
VNĪ 14.04.2026. vēstulē Nr.4/4-4/2442 informē NKMP, ka ēkas logailes ir nosegtas, kā arī atjaunoti vārti nokļūšanai Ēkas pagalmā, vienlaikus vēršot uzmanību, ka vārti un iebrauktuve atrodas blakus zemesgabalā, kas nav piederīgs VNĪ. Vienlaikus sniegta informācija, ka 2026. gada 21. februārī veikta Ēkas apsekošana, izstrādāts periodiskās tehniskās apsekošanas atzinumu, kas 2026. gada 26. martā ievadīts Būvniecības informācijas sistēmā. 
Par veikto periodiskās tehniskās apsekošanas atzinumu 10.04.2026. vēstulē Nr. 4/4-4/2376 ir informēts arī Birojs.
Ņemot vērā minēto, valsts ir veikusi ieguldījumus minētā nekustamā īpašuma neatliekamo darbu veikšanā par kopējo summu 11 135,31 euro (bez PVN), minētos izdevumus sedzot no valsts nekustamo īpašumu atsavināšanā gūtajiem ieņēmumiem atbilstoši MK 01.02.2011. noteikumu Nr.109 "Kārtība, kādā atsavināma publiskas personas manta" 36.1 punktam.

Papildus VNĪ 26.06.2026. vēstulē Nr.4/4-4/4300 Biroju informē, ka ir iepazinusies ar Biroja 2026. gada 25. februāra atzinumu par būves ekspluatācijas pārbaudi Nr. BIS-BV-15.1-2026-261, ar norādījumiem veikt Ēkas periodisko tehnisko apsekošanu, kā arī VNĪ ir iepazinusies ar Biroja 2024. gada 14. decembra atzinumu par būves ekspluatācijas pārbaudi Nr. BIS-BV-15.1-2024-2233 un 2025. gada 11. aprīļa atzinumu par būves ekspluatācijas pārbaudi Nr. BIS-BV-15.1-2025-549, kas savulaik tika izsniegti Ventspils valstspilsētas pašvaldībai.
Ņemot vērā Biroja izsniegtos atzinumus, 2026. gada 26. marta periodiskās tehniskās apsekošanas atzinumu, kā arī VNĪ veiktos darbus (veikti neatliekamie Ēkas fasāžu un jumta seguma remonta/konservācijas darbi, t.sk. esošais fasāžu aizsargtīkls iztīrīts no apmetuma fragmentiem, veikta tā papildus nostiprināšana, veikta jauna aizsargtīkla uzstādīšana Ēkas fasādēs, jumta seguma apsekošana, lokāli remontdarbi, t.sk. atjaunojot vara skārda jumta segumu zonā, kur tas bija zudis), VNĪ lūdza Biroju lūdz sniegt skaidrojumu, vai Biroja būvinspektora iepriekš izsniegtajos atzinumos par būves ekspluatācijas pārbaudēm sniegtie norādījumi ir izpildīti, un Ēkas bīstamība ir novērsta.
Birojs 30.06.2026. vēstulē Nr.3-2.3/2026/1011-nd norāda, ka Biroja būvinspektors 12.02.2026. veica atkārtotu būves ekspluatācijas pārbaudi, klātesot VNĪ pārstāvim, pārbaudes rezultātus apkopojot 25.02.2026. atzinumā Nr.BIS-BV-15.1-2026-26. Minētajā atzinumā ietverts lēmums, nosakot Ēkas īpašniekam: 1) būves ekspluatācijas aizliegumu līdz Ēkas bīstamības novēršanai; 2) pienākumu pēc iespējas ātrāk, bet ne vēlāk kā līdz 01.04.2028. novērst konstatēto Ēkas bīstamību, veicot Ēkas konservāciju. 
Izvērtējot administratīvās lietas materiālus, Birojs informē, ka lietošanas bīstamība, kas saistīta ar Ēkas fasāžu un jumta elementu iespējamu nokrišanu publiskajā ārtelpā, ir novērsta. Savukārt daļā par Ēkas atbilstību mehāniskās stiprības un stabilitātes prasībai norādāms turpmākais.
Saskaņā ar tehniskās apsekošanas atzinums 4.2.3.punktu Ēkas Ziemeļu, Ziemeļrietumu fasādes stūris un daļa Ziemeļaustrumu fasādes nesošo ārsienu tehniskais stāvoklis no nestspējas viedokļa ir neapmierinošā tehniskā stāvoklī un nav piemērots turpmākai ekspluatācijai. Tādējādi tehniskās apsekošanas atzinumā secināts, ka nepieciešams: 1) veikt ķieģeļu mūra atjaunošanu vai konservāciju; 2) izstrādāt būvprojektu un tehniskos risinājumus plaisu stāvokļa pastiprināšanai vai aizpildīšanai būves Ziemeļu, Ziemeļrietumu un Ziemeļaustrumu fasādes; 3) Nepieciešams veikt Ziemeļu, Ziemeļrietumu fasādes stūrī, daļā Ziemeļaustrumu fasādes pamatu atrakšanas darbus, lai veiktu izpētes darbus, kā arī izstrādāt būvprojektu un tehniskos risinājumus pamatu sēšanās pasliktināšanas stāvokļa novēršanai, pastiprināšanai. Tehniskās apsekošanas atzinuma secinājumu daļā būvspeciālists definējis visus pasākumus, kuri noteiktā laika periodā veicami.
Vienlaikus secināts, ka, novēršot Ēkas fasāžu un jumta elementu lietošanas bīstamību, Būve šobrīd nav uzskatāma par iekonservētu. Proti, Biroja rīcībā nav informācijas, ka būtu veiktas darbības, lai nodrošinātu Ēkas atbilstību mehāniskās stiprības un stabilitātes prasībai (bīstamo konstrukciju konservācija būvniecības regulējuma izpratnē, piemēram, paskaidrojuma raksta izstrāde/būvdarbi). Papildus Birojs norāda, ka  Ēkas (daļas) konservācijas mērķis ir nodrošināt, lai konstrukcijas nekļūtu bīstamas cilvēku dzīvībai un veselībai (novērstu Ēkas daļas sagrūšanas iespēju), līdz ar to konservācijas rezultātā faktiski tiek veikta nedrošo konstrukciju nostiprināšana (pastiprināšana), nodrošinot to stabilitāti un pasargājot tās no turpmāku deformāciju attīstības.

Ņemot vērā minēto, secināms, ka atbilstoši Biroja 25.02.2026. atzinumā Nr.BIS-BV-15.1-2026-26 norādītajam ir veikti neatliekamie darbi, lai novērstu Ēkas lietošanas bīstamību – fasāžu aizsargsietu atjaunošana, papildus sietu uzstādīšana un lokāli jumta remontdarbi, savukārt, lai nodrošinātu Ēkas atbilstību mehāniskās stiprības un stabilitātes prasībām, tas ir, lai Ēkas konstrukcijas nekļūtu bīstamas cilvēku dzīvībai un veselībai, līdz 01.04.2028.veicama Ēkas konservācija. 
Ņemot vērā Nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ir pieņemts lēmums ierosināt minētā nekustamā īpašuma atsavināšanu.Ņemot vērā minēto, kā arī ievērojot Publiskas personas finanšu līdzekļu un mantas izšķērdēšanas novēršanas likuma 3.panta pirmās daļas 1.punktā noteikto, ka publiska persona rīkojas ar finanšu līdzekļiem un mantu lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, secināts, ka valstij nebūtu lietderīgi ieguldīt papildus finanšu līdzekļus tai nevajadzīga nekustamā īpašuma sakārtošanā, bet gan virzīt to atsavināšanai, izsoles noteikumos norādot informāciju par nekustamā īpašuma sastāvā esošās ēkas tehnisko stāvokli un nepieciešamību veikt tā konservāciju līdz 01.04.2028.
Ventspils valstspilsētas pašvaldība ar 04.11.2025. vēstuli Nr. 1-47/2-4815-1 informē, ka:  
1) Zemes vienība Kuģinieku ielā 2, Ventspilī, atrodas degradētā teritorijā saskaņā ar Zemes pārvaldības likumu un Ministru kabineta 2021. gada 6. jūlija noteikumiem Nr. 465 "Noteikumi par degradēto teritoriju un augsnes degradācijas novērtēšanu, degradācijas kritērijiem un to klasifikāciju". Ar Ventspils pilsētas domes 2016. gada 11. novembra lēmumu Nr.162 "Par vidi degradējošas un cilvēku drošību apdraudošas būves statusa noteikšanu ēkai Kuģinieku ielā 2, Ventspilī" Nekustamā īpašuma sastāvā esošā būve ir arī atzīta par vidi degradējošu un cilvēku drošību apdraudošu ēku un tai uzsākts piemērot paaugstināto nekustamā īpašuma nodokļa likmi.
2) Uz zemes vienības atsavināšanu nav attiecināmi likuma "Par zemes reformu Latvijas Republikas pilsētās" 21. panta otrajā daļā minētie ierobežojumi.
3) Saskaņā ar spēkā esošo Ventspils pilsētas teritorijas plānojumu, zemes vienības funkcionālais zonējums (plānotā (atļautā) izmantošana) ir noteikts sabiedrisko iestāžu (S), darījumu (D) vai jaukta dzīvojamā un darījumu iestāžu apbūve (JDzD). 
4) Piekļūšana zemes vienībai ir nodrošināta no Kuģinieku ielas tikai caur ēkas būvapjomā izbūvēto caurbrauktuvi.
Saskaņā ar Atsavināšanas likuma 44. panta pirmo daļu publiskas personas zemi var iegūt īpašumā personas, kas saskaņā ar likumu var būt zemes īpašuma tiesību subjekti. Ievērojot minēto, atsavinot Nekustamo īpašumu, jāņem vērā likumā "Par zemes reformu Latvijas Republikas pilsētās" noteiktie ierobežojumi darījumiem ar zemes īpašumiem.
Lai Nekustamā īpašuma ieguvēju nodrošinātu ar pilnīgu informāciju par Nekustamo īpašumu, Nekustamā īpašuma izsoles noteikumos tiks norādīta informācija par Nekustamā īpašuma sastāvā esošās ēkas tehnisko stāvokli, par saņemto ēkas tehniskās apsekošanas atzinumu un tajā norādītajiem veicamajiem darbiem un to īstenošanas termiņiem, kā arī informācija par Nekustamā īpašuma ieguvēja tiesībām nodibināt ceļa servitūtu, noslēdzot ceļa servitūta līgumu ar nekustamā īpašuma Pils ielā 38, Ventspilī, īpašnieku.
Ņemot vērā Nekustamajam īpašumam noteiktos apgrūtinājumus, minētā nekustamā īpašuma ieguvējam, izmantojot to, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī citos normatīvajos aktos noteiktā kārtība rīcībai ar nekustamo īpašumu atbilstoši konkrētajam apgrūtinājumam. Nekustamā īpašuma ieguvējs tiks iepazīstināts ar NKMP norādījumiem par kultūras pieminekļa izmantošanu un saglabāšanu.
Problēmas un risinājumi
Problēmas apraksts
Skatīts sadaļā "Pašreizējā situācija".
Risinājuma apraksts
Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā Ministru kabineta rīkojuma projektā minētā nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar VNĪ Īpašumu izvērtēšanas komisijas lēmumu nolemts ierosināt Nekustamā īpašuma atsavināšanu un attiecīga Ministru kabineta lēmuma sagatavošanu.
Saskaņā ar Atsavināšanas likuma 5.panta pirmo daļu atļauju atsavināt valsts nekustamo īpašumu dod Ministru kabinets.
Saskaņā ar Atsavināšanas likuma 9.panta pirmo daļu valsts nekustamo īpašumu atsavināšanu organizē VNĪ.
Sagatavotais rīkojuma projekts paredz atļaut VNĪ pārdot izsolē Nekustamo īpašumu.
Rīkojuma projekts paredz Nekustamā īpašuma valdītājam  – Finanšu ministrijai uzdevumu nodot pircējiem valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.
Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 "Kārtība, kādā atsavināma publiskās personas manta" 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta rīkojuma projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, tos var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minēto nekustamo īpašumu.
Juridiskās personas
Jā
Ietekmes apraksts
Jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties rīkojuma projektā minēto nekustamo īpašumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Publiskas personas mantas atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmērs tiks noteikts Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildi nodrošinās Finanšu ministrija, VNĪ.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot pirmpirkuma tiesīgo personu tiesības.
Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic  rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamā īpašuma īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

